Kota Padang

Kota Padang (Jawi: كوتو ڤادڠ) adolah kota nan paliang gadang di pasisia barat pulau Sumatera sakalian manjadi ibukota provinsi Sumatera Barat, Indonesia.

Namo kota iko, kini dirujuak juo sabagai sabutan lain untuak urang Minangkabau. Salain itu disamekan pulo untuak manyabuik namo masakan khas etnis iko nan biasonyo tanamo jo Masakan Padang. Hal lain nan tanamo dari kota Padang iyolah angkotnyo.

 Sijarah 

Alun ado data nan pasti sia nan maagiah namo kota ko jo kato "Padang". Dipakirokan kota ko pado bamulo dari sabuah lapangan, dataran atau gurun nan laweh mako dinamokan Padang. Dalam bahaso Minang, kato padang dapek juo bamukasuik samacam sinjato padang nan panjang.

Manuruik tambo, saedaran kota ko dulunyo marupoan bagian dari wilayah rantau nan ditaruko dek parantau-parantau Minangkabau dari dataran tinggi atau darek, utamonyo nan dari Solok-Salayo. Tampek bamukim partamonyo adolah di kampuang-kampuang nan talatak di tapi selatan Batang Arau (di tampek nan kini banamo Subarang Padang). Kampuang-kampuang baru kudian ditaruko ka arah utara pamukiman awa tasabuik, nan kasadonyo tamasuak Kanagarian Padang dalam adaik Nan Salapan Suku, iyolah :

 Lareh Bodi Caniago:

 Suku Sumagek (Caniago Sumagek), 
 Suku Mandaliko (Caniago Mandaliko), 
 Suku Panyalai (Caniago Panyalai), jo 
 Suku Jambak

 Lareh Koto Piliang:

 Suku Sikumbang (Tanjuang Sikumbang), 
 Suku Balai Mansiang (Tanjuang Balai-Mansiang), 
 Suku Koto (Tanjuang Piliang), jo 
 Suku Malayu

Adopulo kaum pandatang dari rantau pasisia lainnyo, iyolah dari Painan, Pasaman, jo Tarusan.

Takah kawasan rantau Minangkabau lainnyo, pado mulonyo kawasan pasisia barat Sumatera ado di bawah pangaruah Karajaan Pagaruyuang. Samantaro itu, pado mulo abaik ka-17 kawasan ko alah dikuasoi dek Kasultanan Aceh. Tibonyo banso asiang di Kota Padang bamulo dek kunjungan palauik Inggirih pado taun 1649. Kota ko kudian mulai bakambang samanjak tibonyo Vereenigde Oost Indische Compagnie (VOC) pado taun 1663 nan diiriangi jo galombang rantau panduduak Minangkabau dari kawasan darekColombijn, Freek, (1996), Padang, Cities (Elsevier), Vol. 13, Issue 4, August 1996, pp. 281-288, doi:10.1016/0264-2751(96)00010-8. (Jurnal berbayar).
kiri|jmpl|275x275px|Gerbang manyambuik tibonyo Gubernur Jenderal Johan Paul van Limburg Stirum di Padang pado Maret 1916
Salain muaronyo nan rancak, VOC cinan mambangun palabuahan kapa jo pamukiman baru di pasisia barat Sumatra untuak mamudahan jalan dagang ka kawasan padalaman Minangkabau. Salanjuiknyo pado taun 1668, VOC bajayo mausia pangaruah Kasultanan Aceh jo mananaman pangaruahnyo di sapanjang pantai barat Sumatera, bak cando nan tatulih pado surek Regent Jacob Pits ka bakeh Rajo Pagaruyuang nan barisikan pinta untuak dilakuannyo ubuangan dagang baliak jo mandistribusian ameh ka kota ko.NA. VOC 1277. Mission to Pagaruyung. fols. 1027r-v. VOC bajayo mangambangkan Kota Padang dari kampuang-kampuang nalayan manjadi kota metropolitan pado abaik ka-17.Abad 17 Kota Padang Pernah Jadi Kota Metropolitan Padang manjadi kota labuahan kapa nan rami untuak manggaleh ameh, teh, kopi, jo rampah-rampah. Dalam pakambangannyo, pado 7 Agustus 1669 malatuihlah pagolakan rakyaik Pauh jo Koto Tangah malawan monopoli VOC. Walau dapek diradam dek VOC, kajadian ko kudian kajadian ko dikana manjadi taun lahia Kota Padang.Pemda Tingkek II Kotamadya Padang, (1995), 326 taun Padang kota tercinta, 7 Agustus 1669-7 Agustus 1995: gerbang pariwisata Indonesia kawasan barat, Pemda Tingkat II Kotamadya Padang bekerja sama jo PT. Buana Lestari.

Tarago tu banso Eropa siliah baganti maambiak aliah kuaso di Kota Padang. Pado taun 1781, dek rangkaian Parang Inggirih-Balando Kaampek, Inggirih bajayo manguasoi kota ko.Moore, B., Nierop, H.F.K. (2003). Colonial Empires Compared: Britain and the Netherlands, 1750-1850. Ashgate Publishing. ISBN 0-7546-0492-6.  Namun, sasudah ditandotanganinyo Pajanjian Paris pado taun 1784 kota ko dibaliakan ka VOC. Pado taun 1793 kota ko taleso dijarah jo dikuasoi dek parompak Parancih nan bamarkas di Mauritius banamo François Thomas Le Même, nan upayonyo diapresiasi dek pamarintah Parancih wakatu itu jo maagiah panghargaan. Kudian pado taun 1795, Kota Padang diambiak aliah baliak dek Inggirih. Namun, salapeh paparangan era Napoleon, pado taun 1819 Balando mangklaim baliak kawasan ko nan kudian dikukuahan malalui Traktat London, nan ditandotangani pado 17 Maret 1824.jmpl|Lambang Kota Padang zaman Hindia Balando, diadopsi taun 1926.|al=|kiri|148x148pxPado taun 1837, pamarintah Hindia Balando manjadian Padang sabagai pusek pamarintahan wilayah Pasisia Barat Sumatra (Sumatra's Westkust) nan wilayahnyo tadiri dari Sumatra Barat jo Tapanuli kini.Asnan, Gusti (2002). Transportation on the West Coast of Sumatra in the Nineteenth Century. In: Bijdragen tot de Taal-, Land- en Volkenkunde, On the road The social impact of new roads in Southeast Asia 158. No. 4. Leiden. hlm. 727-741. www.kitlv-journals.nl . Kudian kota ko manjadi daerah gemeente sajak 1 April 1906 sasudah kaluanyo ordonansi (STAL 1906 No. 151) pado 1 Maret 1906. Inggo Parang Dunia II, Padang marupokan salah satu dari limo kota palabuahan paliang gadang di Indonesia, salain Jakarta, Surabaya, Medan, jo Makassar.

Manjalang masuaknyo tantara Japang pado 17 Maret 1942, Kota Padang ditinggaan Balando dek kapanikannyo. Pado wakatu nan basamoan Soekarno taleso tatahan di kota ko dek pihak Balando sangkek tu nio mambaoknyo turuik sato malarian diri ka Australia. Kudian palimo Angkatan Darek Japang untuak Sumatra basobok jo baliau untuak marundiangan nasib Indonesia salanjuiknyo. Salapeh Japang dapek mangandalian situasi, kota ko kudian dijadian sabagai kota administratif untuak urusan pambangunan jo karajo umum.jmpl|Muaro Padang pado taun 1883-1889 (litografi jo cat air dek Josias Cornelis Rappard)Kaba Indonesia mardeka pado 17 Agustus 1945 baru sampai ka Kota Padang akhia bulan Agustus. Namun, pado 10 Oktober 1945 Tantara Sakutu alah masuak ka Kota Padang malalui Palabuahan Taluak Bayua, dan kudian kota ko diduduaki salamo 15 bulan. Pado tanggal 9 Maret 1950, Kota Padang dibaliakan ka Republik Indonesia nan sabalunnyo manjadi nagara bagian Republik Indonesia Serikat (RIS) malalui surek kaputusan Presiden RIS nomor 111. Kudian, manuruik Undang-Undang Nomor 225 taun 1948, Gubernur Sumatra Tangah sangkek tu malalui surek kaputusan nomor 65/GP-50, pado 15 Agustus 1950 manatapan Kota Padang sabagai daerah otonom. Wilayah kota dipalaweh, samantaro status kawedanan Padang diapuih jo urusannyo bapindah ka Wali Kota Padang. Pado 29 Mai 1958, Gubernur Sumatera Barat malalui Surat Keputusan Nomor 1/g/PD/1958, sacaro de facto manatapan Padang manjadi ibu kota provinsi Sumatera Barat, dan sacaro de jure taun 1975, nan ditandoi jo kaluanyo Undang-Undang Nomor 5 taun 1974. Pamarintah pusek kudian mangaluakan Peraturan Pamarentah Nomor 17 taun 1980, nan manatapan parubahan bateh-bateh wilayah Kota Padang sabagai pamarintah daerah.legislasi.mahkamahagung.go.id Perubahan Batas Wilayah Kotamadya Daerah Tingkat II Padang. Diakses pada 27 Juli 2010. Manuruik Rencana Jangka Panjang Manangah Nasional 2015-2019, pamarintah pusek manatapan Kota Padang, basamo Kabupaten Padang Pariaman jo Kota Pariaman untuak pangambangan wilayah metropolitan Palapa (Padang—Lubuak Aluang—Pariaman).

Padang mandapek piala Adipura untuak partamo kalinyo pado taun 1986 dari Presiden Soeharto dek prestasinyo manjadi salah satu kota paliang barasiah di Indonesia. Salanjuiknyo di taun 1991 kota iko juo nan mandapekan piala Adipura Kencana.

Pado tanggal 30 September 2009, kota iko mandapek musibah gampo bakakuatan 7.6 Skala Richter, nan manyababkan kahancuran 25% infrastruktur nan ado di kota ikosirrma.bppt.go.id Bencana Gempa Bumi dan Kolateral Longsor dan Kebakaran di Sumbar  (diakses pada 26 Juli 2010).pus|800px|jmpl|Panorama Kota Padang di sailiran Batang Arau pado abaik ka-19.

 Geografi 

jmpl|ka|Meskipun mampunyoi laweh total 694,96 km², labiah dari 60% wilayah Kota Padang babantuak pabukitan nan tatutuik dek utan linduang.|pra=Special:FilePath/Padang_via_Google_Earth.jpg
Kota Padang talatak di pantai barat pulau Sumatra, laweh kasaluruhan 1.414,96 km² atau sataro jo 3,36% dari laweh provinsi Sumatra Barat.sumbar.bps.go.id Luas Daerah dan Jumlah Penduduk Kota Padang. Labiah dari 60% dari laweh Kota Padang barupo pabukitan nan ditutuik dek hutan linduang. Hanyo sakitar 205,007 km² wilayah nan marupoan daerah efektif pakotaan. Daerah pabukitan mambantang di bagian timur dan selatan kota. Bukik-bukik nan tanamo di Kota Padang di antaronyo adolah Bukik Lampu, Gunuang Padang, Bukik Gado-Gado, jo Bukik Pagambiran. Kota Padang punyo garih pantai sapanjang 68,126 km di daratan Sumatra. Salain itu, ado pulo 19 buah pulau ketek, di antaronyo iyolah Pulau Sikuai lawehnyo 4,4 ha di Kecamatan Bungus Taluak Kabuang, Pulau Toran salaweh 25 ha jo Pulau Pisang Gadang di Kecamatan Padang Selatan.http://www.kp3k.dkp.go.id  Kawasan Konservasi. Diakses pada 27 Juni 2010.http://www.ppk-kp3k.dkp.go.id  Profil Pulau Pisang Gadang. Diakses pada 27 Juni 2010.

Pado taun 1833, Residen James du Puy malaporan tajadi gampo bumi nan dipakiroan bakakuatan 8.6–8.9 skala Richter di Padang nan manjadi sabab tajadinyo tsunami. Sabalunnyo pado taun 1797, dipakiroan dek para ahli panah tajadi gampo bumi bakakuatan 8.5–8.7 skala Richter, nan  manimbulan tsunami pulo di pasisia Kota Padang jo mambuek karusakan pado kawasan Pantai Aia Manih. Pado 30 September 2009, kota ko dihoyak gampo bumi baliak bakakuatan 7,6 skala Richter, jo titiak pusek gampo di lauik pado 0.84° LS dan 99.65° BT nan kadalamannyo 71 km, nan manyababan hancuanyo 25% infrastruktur di kota ko.sirrma.bppt.go.id Bencana Gempa Bumi dan Kolateral Longsor dan Kebakaran di Sumbar . Diakses pada 26 Juli 2010.

Katinggian di wilayah daratan Kota Padang amaik bavariasi, iyolah antaro 0 m sampai 1.853 m di ateh pamukaan lauik jo daerah tatinggi adolah Kecamatan Lubuak Kilangan. Suhu udaronyo cukuik tinggi, iyolah antaro 23 °C–32 °C pado siang hari dan 22 °C–28 °C pado malam hari, jo kalambabannyo di antaro 78%–81%.http://www.padang.go.id  Profil Geografis Kota Padang . Kota Padang mamiliki banyak batang aia, iyolah 5 batang aia gadang jo 16 batang aia ketek, jo nan tapanjangnyo iyolah Batang Kandih sapanjang 20 km. Tingkek curah hujan Kota Padang mancapai rato-rato 405,58 mm per bulan jo rato-rato ari ujan 17 ari per bulan. Tingginyo curah ujan mambuek kota ko cukuik rawan jo banjir. Pado taun 1980 2/3 kawasan kota ko panah tarandam banjir karano saluran drainase kota nan bamuaro utamo ka Batang Arau indak talok manampuang baliak limpahan aia tasabuik.

 Pamarintahan 

 Daftar Kecamatan 

al=|jmpl|Peta wilayah administratif kota Padang
sacaro administatif, Kota Padang tadiri dari 11 kecamatan nan tabagi dek 104 kelurahan. Kecamatan Koto Tangah marupakan kecamatan jo laweh wilayah paliang gadang, sadang Kecamatan Padang Barat mampunyoi wilayah paliang ketek.
NoNamo KecamatanIbukota KecamatanLaweh Wilayah1Kecamatan Bungus Teluk KabungTeluk Kabung100,78 km²2Kecamatan Koto TangahLubuk Buaya232,25 km²3Kecamatan KuranjiKalumbuk57,41 km²4Kecamatan Lubuk BegalungLubuk Begalung30,91 km²5Kecamatan Lubuk KilanganBandar Buat85,99 km²6Kecamatan NanggaloNanggalo8,07 km²7Kecamatan Padang BaratBelakang Tangsi7,00 km²8Kecamatan Padang SelatanSeberang Padang10,03 km²9Kecamatan Padang TimurSimpang Haru8,15 km²10Kecamatan Padang UtaraUlak Karang8,08 km²11Kecamatan PauhCupak Tangah146,29 km²

 Daftar Kalurahan 
Kota Padang mampunyoi 104 kelurahan nan taseba di 11 kecamatan. Daftar kelurahan di Kota Padang, adalah sebagai berikut:
Kecamatan Jumlah Kelurahan Daftar KelurahanBungus Teluk Kabung 6Koto Tangah13Kuranji 9Lubuk Begalung15Lubuk Kilangan 7Nanggalo 6Padang Barat10Padang Selatan12Padang Timur10Padang Utara 7Pauh 9TOTAL 104 

 Daftar Wali Kota 
jmpl|ka|241px|Balai Kota Padang lama yang selesai dibangun pada tahun 1936 dan terus digunakan sampai diresmikannya pemakaian balai kota baru di Jalan Padang By Pass pada 30 September 2013
Berikuik adolah daftar Wali Kota Padang nan pernah manjabat sajak berado di bawah pamarintahan Hindia Belando pado taun 1928 hinggo kini:
Wali KotaAwal jabatanAkhir jabatanWakil Wali KotaKet.Dr. Mr. Willem Matthijs Ouwerkerk LL.D. 23 November 1928 1940 Mr. C. Hoogenboom(1928–1931)  dr. Abdoel Hakim(1931–1940) 100pxDirk Kapteijn 4 November 1940 1942 dr. Abdoel Hakim Republik Indonesia (1945–sekarang)Wali KotaDariSampaiWakil Wali KotaKet.100pxdr.Abdoel Hakim(Penjabat sementara) 1945 Oktober 1945 Sutan Ahmad(Penjabat sementara)100pxMr.Abubakar Jaar Oktober 1945 1946 Bagindo Azizchan  100pxBagindo Azizchan 15 Agustus 1946 19 Juli 1947 100pxSaid Rasjad(Penjabat sementara) 1947 1947 100pxdr.Abdoel Hakim(Acting Wali Kota) September 1947 Desember 1949 100px dr.Rasidin Desember 1949 1956 100pxBachtiar Datuk Pado Panghulu 1956 1958 100pxZainul Abidin Sutan Pangeran 1958 1966 100px Drs.Azhari 1966 1967 100px Drs.Akhirul Yahya 1967 1971 100px Drs.Hasan Basri Durin 1971 1973  1973 1978  1978 1983100pxSyahrul UjudSH 1983 1988 1988 1993 100px H.Zuiyen RaisMS 17 Juni 1993 17 Juni 1998 17 Juni 1998 28 Desember 1999 Masri Payan 28 Desember 1999 20 Juli 2000100px H.Zuiyen Rais MS 20 Juli 2000 17 April 2003  17 April 2003 11 Juni 2003 100px Drs. H.Oktisir Sjovijerli Asir(Pelaksana tugas) 12 Juni 2003 17 Februari 2004 100px Dr.Fauzi Bahar MSi 17 Februari 2004 17 Februari 2009 Yusman Kasim 17 Februari 2009 19 Februari 2014 Mahyeldi Ansharullah  100px H.Erizal SH(Penjabat sementara) 19 Februari 2014 13 Mei 2014 —  100px H.Mahyeldi Ansharullah SP 13 Mei 2014 13 Mei 2019 Emzalmi  13 Mei 2019 25 Februari 2021 Hendri Septa  100px Hendri SeptaB.Bus. (Acc.), MIB 25 Februari 2021  7 April 2021 –  7 April 2021 Petahana Lowong 
Katarangan

 Daftar Wakil Walikota Padang 
Barikuik adolah daftar Wakil Walikota Padang nan parnah manjabat sajak taun 2004 hinggo kini:
No.FotoNamaDariSampaiKeterangan1. 100px Bagindo Aziz Chan24 Januari 194615 Agustus 19462. 100px Drs. H. Yusman Kasim, MM.18 Februari 200418 Februari 2009"Fauzy Bahar Akhirnya Dilantik Jadi Wali kota"  Indosiar.com."Fauzi-Yusman Tampil Mesra" ANTARA Sumbar. 16 Februari 20093. 100px H. Mahyeldi Ansharullah, SP.18 Februari 2009 18 Februari 2014"Fauzi Bahar - Mahyeldi Dilantik Gubernur Sumbar" . Indosiar.com. 19 Februari 2009.    18 Februari 201413 Mei 2014 Jabatan kosong4. nirbing|142x142pxIr. H. Emzalmi, M.Si.13 Mei 201413 Mei 2019"Target 100 Hari Kerja Benahi Kota Padang" . Harian Haluan. 14 Mei 2014.5. 100px Hendri Septa, B.Bus. (Acc.), MIB. 13 Mei 2019 25 Februari 2021

 Dewan Perwakilan 
Barikuik iko adolah komposisi anggota DPRD Kota Padang dalam ampek pariode tarakhir.
Partai PolitikJumlah Kursi dalam Periode 2004-2009 2009-2014 2014-2019 2019-2024   0  0  1  0   2  6  11  2  1  3  3  8  5  5  3   4  1   2  11   6  5  9  5  3  4  3  9  5  6  7   4  5  0   5  17  5  6  3  2  1  0  2  0  0  0Jumlah Anggota 45  45  45  45Jumlah Partai 8  9  11  9

Liek pulo komposisi anggota DPRD Kota Padang 1992–1997 1999-2004.

 Daftar Ketua DPRD 
Barikuik iko adolah daftar ketua DPRD Kota Padang sajak taun 1967 sampai kini:
Periode legislatifNamoPartai1967–1972Burma Burhan1972–1982Soemardi Mardikoesoemo1982–1985Tata Suparta1985–1992Usep SuhamijayaGolkar1992–1997Fihir Abdullah1997–1999Bahar Adam Sori1999–2004Maigus NasirPAN2004–2009HadisonPKS2009–2014ZulhermanDemokrat2014–2019ErismanGerindraElly Thrisyanti2019–2024Syafrial KaniGerindra

 Tata ruang 
Kota Padang mamiliki karakteristik ruang pakotaan nan maadok Samudera Hindia jo bakuliliang Pagunuangan Bukik Barisan. Pakambangan kawasan urban di Padang bageaak ka arah utara jo timur dari kawasan kota tuo di muaro Batang Arau.Padang Kota Lama, Tata Ruang Berbasis Rasialisme . Ranah Berita. Diakses pada 21 September 2013. Panataan wilayah kota kini ko maacu pado Paraturan Daerah (Perda) tantang Rencana Tata Ruang Wilayah (RTRW) Kota Padang taun 2010–2030. Sajalan jo pambangunan kota nan babasis mitigasi bancano, wilayah timur Padang dikambangan sabagai kawasan pamukiman dan pusek pandidikan, sadangkan wilayah barat nan badakekan jo pantai marupoan kawasan komersial pakotaan sarato pusek bisnis.Khatib Dijadikan Kawasan Bisnis . Padang Ekspres. Diakses pada 10 Oktober 2013.Pemkot Padang Diminta Petuhi RTRW . Bisnis Sumatra. Diakses pada 10 Oktober 2013. Pamindahan pusek pamarintahan Kota Padang ka wilayah timur (Aia Pacah, Koto Tangah) pado taun 2010 adolah salah satu upayo mangurangi konsentrasi panduduak di kawasan tapi lauik.
pus|700px|jmpl|Panorama Kota Padang dari Taman Sitti Nurbaya pado 28 Juni 2013. Padang mampunyoi ruang pakotaan nan maadok Samudera Hindia ka arah barat jo bakuliliang Pagunuangan Bukik Barisan dari arah timur.

 Arsitektur 
Dari sisi arsitektur, bangunan nan ado di Kota Padang kini sadang dalam transformasi mabaliakan tradisi dalam bantuak ekspresi arsitektur modern nan mampatahankan sisi tradisional.P. Nas, Martien de Vletter, (2009), Masa lalu dalam masa kini: arsitektur di Indonesia, PT Gramedia Pustaka Utama, ISBN 979-22-4382-8. Kota ko sacaro umum mampu maimbangi pakambangan bantuak arsitektur lua nan taruih muncua di satiok kota di Indonesia jo seni arsitektur tradisionalnyo.Prisma, Volume 13, Issues 1-6, (1984), Lembaga Penelitian, Pendidikan & Penerangan Ekonomi dan Sosial. Hal ko juo tampak salain pado bangunan tasuo pulo bamacam gapura pado babarapo rueh jalan jo ciri khas atok gonjong.Gamma, Volume 3, Issues 24-32, (2001), Garda Media Mandiri. Gonjong ko marupokan salah satu bagian simbol etnik, marepresentasikan makna filosofi Minangkabau nan tarabstrasikan ka dalam bantuak bangunan.Ratna Delia Octaviana, Gonjong sebagai simbol etnik dan peleburannya dalam modernitas arsitektur Minangkabau, Skripsi, UI Walaupun kini alah tajadi pageseran nilai budayo maancam eksistensi nilai-nilai nan masih asali, masyarakaik Minang pun maraso baso citra arsitektur vernakularnyo cukuik tawakili dek atok gonjong sajo.Gemala Dewi, Arsitektur vernakular Minangkabau kajian arsitektur dan eksistensi rumah gadang dilihat dari pengaruh serta perubahan nilai budaya, Skripsi, UI

Sabalunnyo dari ilia Batang Arau manuju Muaro Pantai Padang ado babarapa bangunan tuo jo ciri arsitektur Eropa nan disasuaikan jo gaya model untuak daerah tropis antaranyo NHM (Nederlansche Handels-Maatschappij), Padangsche Spaarbank, De Javansche Bank, dan NV Internatio nan didirian sabalum 1920 nan manjadi saksi bisu jajak kolonial nan tatingga.Menengok Kejayaan Zaman Kolonial di Kota Padang . Tempo.co. Diakses pada 6 Oktober 2012.

 Taman jo utan kota 
jmpl|Ruang Terbuka Hijau (RTH) Imam Bonjol nan marupokan alun-alun Kota Padang.
Sajak taun 1995, Pamarintah Kota Padang alah mulai mangambangkan hutan kota tamasuak Ruang Terbuka Hijau (RTH) nan bafungsi maningkekan kualitas lingkungan iduik pakotaan nan nyaman jo elok, juo sabagai salah satu sarana rekreasi sakali utamonyo untuak warga kotanyo.Peraturan Daerah No. 5 tahun 1995 tentang Ruang Terbuka Hijau Kota Padang RTH nan ado di kota ko iyolah RTH Taman Melati jo RTH Imam Bonjol nan juo bafungsi sabagai alun-alun kota. Di kawasan Pantai Padang, adopulo Taman Muaro Lasak nan dilangkoki jo Monumen Merpati Perdamaian. Monumen tasabuik dirasmikan dek Presiden Joko Widodo dalam rangka Multilateral Naval Exercise Komodo 2016.

Pado sailiran Batang Kuranji ado Utan Kota Delta Malvinas nan marupokan habitat untuak bangau dan buayo kaciak putiah.http://www.koran.padek.co/read/detail/6616 .opac.unila.ac.id Pemeliharaan Lansekap Ruang Terbuka Hijau Imam Bonjol Kota Padang Sumatra Barat . Samantaro pado Kecamatan Lubuk Kilangan, ado Taman Utan Raya Bung Hatta, nan marupokan kawasan konservasi palestarian plasma nutfah flora utan salaweh 240 ha.Keputusan Presiden Republik Indonesia Nomor 35 Tahun 1986 Tentang Pembangunan Kebun Raya Setia Mulya sebagai Taman Hutan Raya DR. Mohammad Hatta. Taman Utan Raya ko babatehan jo Kabupaten Solok, dan alah dimanfaatkan sabagai tampek wisata alam, sarana pandidikan jo panalitian sarato juo bafungsi hidroorologi jo panangka polusi khususnyo untuak Kota Padang.tourism.padang.go.id Taman Hutan Raya Bung Hatta.

Kota Padang mandapek piala Adipura untuak partamo kalinyo pado taun 1986 dari Presiden Soeharto dek prestasinyo manjadi salah satu kota paliang barasiah di Indonesia. Salanjuiknyo pado taun 1991 kota ko juo mandapek Adipura Kencana. Inggo taun 2009 Kota Padang alah mandapek 17 kali piala Adipura salama 4 periode panilaian.Besok Fauzi Bahar Terima Adipura . Padang Today. Diakses 10 Juli 2013. Salapan taun sasudah Gampo Bumi 2009 nan maancuakan sarana jo prasarana kota, Padang baliak maraiah piala Adipura untuak ka-18 kalinyo pado taun 2017.Setelah 8 Tahun, Kota Padang Kembali Raih Piala Adipura. Tempo. Diakses pada 7 September 2017.

 Panduduak 

Kota Padang marupokan kota jo jumlah panduduak paliang banyak di Provinsi Sumatra Barat. Manuruik sensus panduduak nan dilakukan Badan pusek Statistik (BPS) taun 2010, jumlah panduduak Kota Padang adolah sabanyak 833.584 urang. Jumlah tu manunjuakan panurunan nan signifikan dari data panduduak taun 2008 (856.815 urang) dek gampo bumi 2009. Pado akhia taun 2014, Dinas Kependudukan dan Pencatatan Sipil (Disdukcapil) Kota Padang malaporan jumlah panduduak sabanyak 1.000.096 urang jo rincian 273.915 Kapalo Kaluarga nan tadiri dari 507.785 urang laki-laki jo 492.306 padusi.Data Kependudukan Harus Akurat. Harian Singgalang. Diarsipkan dari aslinya. Diakses 18 April 2016. Pado taun 2009 kota ko basamo jo  Makassar, Denpasar, dan Yogyakarta, ditatapan dek Kemendagri sabagai ampek kota proyek pacontohan panerapan Kartu Tando Panduduak (KTP) babasis Nomor Induak Kapandudukan (NIK) di Indonesia.http://www.padang.go.id  Depdagri Tetapkan Pemko Padang KTP Berbasis NIK .nasional.kontan.co.id Depdagri Ujicoba Penerapan KTP Berbasis NIK di 4 Kota.http://www.jakartacitydirectory.com  Pemutakhiran Data Kependudukan di Padang .
 Taun 1819 1874 1930 1971 1980 1990 2008 2010 2014 2016 2017 Jumlah panduduak 8.500 10px|link= 25.000 10px|link= 52.054 10px|link= 195.912  10px|link= 480.607 10px|link= 631.263 10px|link= 856.815 10px|link= 833.584 10px|link= 1.000.096 10px|link= 902.413 10px|link= 927.168<small>Sijarah kapandudukan Kota PadangSumber:<small>padangkota.bps.go.id Angka Final Sensus Penduduk 2010 Kota Padang . Diakses pado 28 Juni 2011.

 Etnis 
jmpl|kiri|Uda jo Uni Kota Padang 2012 jo pakaian tradisional etnis Minangkabau.
Panduduak Padang rami nan dari etnis Minangkabau.BPS, Kota Padang Dalam Angka 2002 Etnis lain nan juo bamukim di siko adolah Jao, Tionghoa, Nieh, Mentawai, Batak, Aceh, dan Tamil. Urang Minang di Kota Padang marupoan parantau dari daerah lainnyo dalam Provinsi Sumatra Barat. Pado taun 1970, jumlah pandatang sabanyak 43% dari saluruah panduduak, jo 64% barasa dari daerah-daerah lainnyo dalam provinsi Sumatra Barat. Pado taun 1990, dari jumlah panduduak Kota Padang, 91% barasa dari etnis Minangkabau.

Urang Nieh sempat manjadi kalompok minoritas paliang gadang pado abaik ka-19. VOC mambaoknyo sabagai budak sajak mulo abaik ka-17. Sistem pabudakan diakhiri pado taun 1854 dek Pangadilan Nagari Padang. Pado mulonyo urang Nieh tingga di Kampuang Nieh, namun kudian banyak tingga di Gunuang Padang. Cukuik banyak juo urang Nias nan manikah jo urang Minangkabau. Salain itu, ado pulo nan manikah jo urang Eropa jo Tionghoa. Banyaknyo panikahan campuran ko manurunkan persentase urang Nieh di Padang.

Balando kudian mambaok juo urang Jaok sabagai pagawai jo tantara, sarato ado juo nan manjadi tukang di parak-parak. Salanjuiknyo, pado abaik ka-20 urang Jao banyak nan datang sabagai transmigran. Salain itu, urang Madura, Ambon dan Bugih juo panah manjadi panduduak Padang, sabagai tantara Balando pado maso parang Pidari. Panduduak Tionghoa datang indak lamo sasudah pandirian pos VOC. Urang Tionghoa di Padang nan biaso disabuik jo Cino Padang, sabagian gadang alah mambaur dan biasonyo babahaso Minang. Pado taun 1930 paliang indak 51% marupokan parantau generasi katigo, jo 80% adolah Hokkian, 2% Hakka, sarato 15% Kwongfu.

Urang Tamil atau katurunan India kamungkinan datang basamo tantara Inggris. Daerah hunian urang Tamil di Kampuang Kaliang marupokan pusek niago. Sabagian gadang darinyo nan bamukim di Kota Padang alah malupokan budayonyo. Urang-urang Eropa dan Indo nan panah mauni Kota Padang mailang salamo taun-taun di antaro kamardekaan (1945) jo nasionalisasi parusahoan Balando (1958).

 Agamo 
jmpl|Musajik Rayo Gantiang, marupokan musajik tatuo di Padang
Mayoritas panduduak Kota Padang mamaluak agamo Islam. Banyak pamaluaknyo nan urang Minangkabau. Agamo lain nan dianuik di kota ko adolah Kristen, Buddha, dan Khonghucu, nan kabanyakan dianuik dek panduduak bukan dari etnis Minangkabau. Baragam tampek ibadaik juo ditamui di kota ko. Salain didominasi dek musajik, gareja jo klenteng ado juo di Kota Padang.

Musajik Rayo Gantiang marupakan musajik tatuo di kota ko, nan dibangun kiro-kiro taun 1700. Sabalunnyo musajik ko ado di kaki Gunuang Padang sabalun bapindahan ka lokasi kini. Babarapo tokoh nasional panah salat di musajik ko di antaranyo Soekarno, Hatta, Hamengkubuwana IX dan A.H. Nasution. Bahkan Soekarno sempat agiah pidato di musajik iko . Musajik ko juo panah manjadi tampek embarkasi haji malalui palabuahan Emmahaven (kini Taluak Bayua) wakatu itu, sabalun dipindahan ka Asrama Haji Tabiang kini.tourism.padang.go.id Masjid Raya Gantiang. Diakses pada 10 November 2010.

Gareja Katholik jo arsitektur Balando alah batagak sajak taun 1933 di kota ko, walaupun French Jesuits alah mulai malayani umaiknyo sajak dari taun 1834, sairiang batambahnyo populasi urang Eropa wakatu itu.

Dalam rangka mandorong gairah panghayatan kahidupan baragamo utamonyo untuak pamaluak agamo Islam pado taun 1983 untuak partamo kalinyo di kota ko diadoan Musabaqah Tilawatil Qur'an (MTQ) tingkek nasional nan ka-13.

 Pandidikan 


Kota Padang sajak dari zaman kolonial Balando alah manjadi pusek pandidikan di Sumatra Barat. Tacataik pado taun 1864, jumlah pelajar nan tadaftar di sikolah nan ado di kota ko sabanyak 237 urang.

Untuak maagiahan palayanan jo kamudahan ka siswa sarato urang tuo murid, pamarintah kota bakarajo samo jo UNP sarato Telkom sajak 1 Juli 2010 nan manyalanggaroan baliak Panarimoan Siswa Baru (PSB) Online untuak sikolah nagari janjang SMP jo SMA, sarato parbaikan pola jo sistem jiko dibandingan jo taun sabalumnyo.www.padang.go.id . Diakses pada 10 November 2010.psb.diknaspadang.or.id PSB Online Dinas Pendidikan Kota Padang . Sistem nan alah diterapan sajak taun 2006 ko, akan mamotivasi sakaligus mamudahan saluruah siswa nan nio malanjuikan pandidikannyo di masiang-masiang tingkek pandidikan. Siswa dapek mamiliah sikolah favoritnyo manuruik rangking nilai nan didapeknyo sarato dapek dikatahui sacaro langsuang jo transparan.http://www.diknas-padang.org  PSB Online Dicontoh . Diakses pada 10 November 2010.

Kota Padang punyo puluhan perguruan tinggi, sapuluah di antaronyo babantuak universitas. Universitas Andalas (Unand) nan balokasi di Limau Manih diresmian dek Wakil Presiden patamo Mohammad Hatta pado taun 1955 sabagai universitas tatuo di lua Jawa. Pado taun 2014, Unand manjadi universitas patamo di Sumatra nan mandapekan paringek A untuak akreditasi paguruan tinggi dari Badan Akreditasi Nasional Perguruan Tinggi (BAN-PT). Paguruan tinggi nagari lainnyo nan ado di Kota Padang yakni Universitas Negeri Padang (UNP) di Aia Tawa, Universitas Islam Negeri Imam Bonjol (UIN-IB) di Lubuak Lintah, Politeknik Negeri Padang di Limau Manih, Politeknik Kesehatan Padang di Siteba, jo Politeknik ATI Padang di Tabiang. Sajumlah paguruan tinggi swasta ado pulo di kota ko, sarupo Universitas Bung Hatta, Universitas Baiturrahmah, Universitas Ekasakti, Universitas Tamansiswa, Universitas Putra Indonesia, Universitas Muhammadiyah Sumatra Barat, Institut Teknologi Padang, jo Universitas Dharma Andalas.

Perpustakaan Daerah Sumatra Barat talatak di Kota Padang tamasuak salah satu perpustakaan nan paliang rancak di Indonesia, jumlah koleksinyo mancapai 30.000 judul, tamasuak fasilitas jo pangalolaan nan maksimum, sarato jumlah pangunjuang pustaka nan tinggi.http://www.padangmedia.com Perpustakaan Wilayah Sumbar Termasuk 4 Besar di Indonesia. Diakses pada 10 November 2010. Sasudah gampo bumi, kagiatan Perpustakaan Daerah Sumatra Barat sajak 1 Februari 2010 untuak samantaro dipindahan ka Tabiang, manunggu pambangunan gedung baru nan sabalumnyo rusak parah, kini ko alah baliak ka lokasi samulo nan ado di Jln.Diponegoro, No.4http://www.sumbarprov.go.id  Pelayanan Perpustakaan Daerah Sumbar Mulai Aktif . Diakses pada 10 November 2010.
 Pendidikan formal SD atau MI nagari dan swasta SMP atau MTs nagari dan swasta SMA nagari dan swasta MA nagari dan swasta SMK nagari dan swasta Perguruan tinggi Jumlah satuan  477 129 49 10  42 58Data sekolah di Kota PadangSumber:http://www.diknas-padang.org  Profil Sekolah .http://www.padang.go.id  Dinas Pendidikan .nisn.jardiknas.org Data Siswa.

 Kesehatan 

  Data kesehatan Kota Padang Izin Praktik  Jumlah Dokter spesialis 36 Dokter umum 100 Dokter gigi  36 Bidan  407 Perawat  214 Asisten Apoteker  373 Apotek  180 Optikal  25 Toko obat  98 Rumah bersalin  55 Klinik pengobatan tradisional  31Sumber:
Sabagai salah satu pusek kesehatan di Pulau Sumatra, Kota Padang alah punyo fasilitas kesehatan nan cukuik langkok. Salain punyo sajumlah rumah sakik nan bataraf nasional jo internasional, rumah sakik tu alah pulo didukuang dek sajumlah paguruan tinggi nan bakaikan jo kesehatan. Rumah Sakik Umum Dr. M. Djamil nan didirian dek pamarintah pusek pado taun 1953 marupoan rumah sakik rujuakan untuak wilayah Sumatra bagian tangah. Rumah sakik ko alah baafiliasi jo Fakultas Kadokteran Universitas Andaleh sarato Politeknik kesehatan Padang. Sasudah gampo 30 September 2009, kondisi bangunan jo paralatan rumah sakik ko mamprihatinan.http://www.tempointeraktif.com Kondisi Rumah Sakit M. Djamil Memprihatinkan. Diakses pada 2 Oktober 2010. Rumah Sakik M. Djamil kini ko sadang barusaho mamelokan program Hospital Disaster untuak mangantisipasi kajadian sarupo nantinyo.http://www.antara-sumbar.com  RS M. Djamil Perbaiki Hospital Disaster . Diakses pada 2 Oktober 2010.

Pamarintahan Kota Padang alah punyo pulo rumah sakik nan banamo Rumah Sakit Umum Daerah Dr. Rasidin.http://www.padang.go.id  RSUD Rasidin Berbenah Diri . Untuak maagiahan palayanan nan maksimal, pamarintahan Kota Padang alah mandirian sabanyak 20 buah puskesmas jo 58 buah puskesmas pambantu pado wilayah kecamatan di kota ko. Untuak taun 2007, ciek puskesmas di Kota Padang rato-rato malayani 41.000 urang. Angko ko labiah tinggi dari konsep ideal wilayah puskesmas nan hanyo untuak malayani 30.000 urang sajo, sahinggo jiko ditinjau dari panyebaran, sarana kesehatan alah mamadai. Namun jiko ditinjau dari aspek mutu palayanan kesehatan masih jauh dari nan diharokan.http://www.depkes.go.id  Buku Profil Kesehatan Tahun 2007 Kota Padang . Diakses pada 26 juni 2010.

Salain itu, di kota ko tadapek pulo sajumlah rumah sakik nan dikalola dek BUMN, Kepolisian, TNI AD jo pihak swasta. Pado taun 2013, PT Semen Padang maresmian Semen Padang Hospital nan marupoan rumah sakik bataraf internasional patamo di Sumatra Barat.Rumah Sakit Sumbar Siap Bersaing . Padang Ekspres. Diakses pada 11 Juli 2013. Rumah Sakik Tentara Dr. Reksodiwiryo nan dikalola dek TNI AD talatak pado kawasan cagar budayo Gantiang. Rumah sakik ko tagak di komplek bangunan paninggalan zaman Balando nan sabalumnyo marupoan tampek paristirahatan para tentara kolonial. Rumah Sakik Selasih marupoan rumah sakik swasta nan dikalola sacaro basamo jo pihak Kumpulan Perubatan Johor (KPJ) Sdn Bhd dari Malaysia,announcements.bursamalaysia.com KPJ-Milestone . namun akibaik gampo bumi 30 September 2009 rumah sakik ko mangalami karusakan barek.http://www.deplu.go.id  Press Release Pusat Komunikasi Publik Untuk Gempa Padang. 4 Oktober 2009 . Diakses pada 10 November 2010.

Barikuik iko adolah daftar rumah sakik di Kota Padang, Sumatra Barat nan alah tadaftar di Kementerian Kesehatan Republik Indonesia:
№KodeNama Rumah SakitJenisTipeAlamat1.1371444RSUD Dr. RasidinRSUDCJalan Air Paku №1, Sungai Sapih, Kec. Kuranji, Kota Padang, Sumatra Barat 255862.1371112RS Aisyiyah PadangRSCJalan H. Agus Salim №6, Sawahan, Kec. Padang Timur, Kota Padang, Sumatra Barat 251713.1371447RS Asri PadangRSCJalan M. Hatta №59, Anduring, Kec. Kuranji, Kota Padang, Sumatra Barat 251764.1371454RS BaiturrahmahRS Gigi & MulutBJalan By Pass №14, Sungai Sapih, Kec. Kuranji, Kota Padang, Sumatra Barat 251595.1371123RS Bhayangkara PadangRSDJalan Jati №1, Jati Baru, Kec. Padang Timur, Kota Padang, Sumatra Barat 251296.1371446RS Bunda Medical CenterRSCJalan Proklamasi No.31, Ganting Parak Gadang, Kec. Padang Timur, Kota Padang, Sumatra Barat 251327.1371021RS Dr. ReksodiwiryoRSCJalan Dr. Wahidin №1, Ganting Parak Gadang, Kec. Padang Timur, Kota Padang, Sumatra Barat 251328.1371251RS Dr. YauninRS JiwaCJalan Sawahan №36, Sawahan, Kec. Padang Timur, Kota Padang, Sumatra Barat 251719.1371091RS Islam Ibnu SinaRSCJalan Gajah Mada №6, Gunung Pangilun, Kec. Padang Utara, Kota Padang, Sumatra Barat 2517310.1371456RS Islam Siti RahmahRSCJalan By Pass №15, Air Pacah, Kec. Koto Tangah, Kota Padang, Sumatra Barat 2558611.1371375RS Jantung Sumatera BaratRS JantungAJalan Khatib Sulaiman №71, Ulak Karang Selatan, Kec. Padang Utara, Kota Padang, Sumatra Barat 2517312.1371463RS Kartika DoctaRS BedahCJalan Gajah Mada №14, Alai Parak Kopi, Kec. Padang Utara, Kota Padang, Sumatra Barat 2517313.1371462RS Naili DBSRSCJalan Ratulangi №24, Kampung Jao, Kec. Padang Barat, Kota Padang, Sumatra Barat 2511214.1371457RS Padang Eye CenterRS MataCJalan Ujung Belakang Olo №3, Olo, Kec. Padang Barat, Kota Padang, Sumatra Barat 2511715.1371316RS Prof. Dr. Hasan BasriRS JiwaAJalan Raya Ulu Gadut №18, Koto Lua, Kec. Pauh, Kota Padang, Sumatra Barat 2516416.1371459RS Regina Eye CenterRS MataCJalan H. Agus Salim №11, Sawahan, Kec. Padang Timur, Kota Padang, Sumatra Barat 2517117.1371422RS RopanasuriRS BedahCJalan Aur №8, Ujung Gurun, Kec. Padang Barat, Kota Padang, Sumatra Barat 2514218.1371284RS SelaguriRSDJalan Jend. Ahmad Yani №26, Padang Pasir, Kec. Padang Barat, Kota Padang, Sumatra Barat 2511219.1371305RS Semen PadangRSCJalan By Pass №7, Pisang, Kec. Pauh, Kota Padang, Sumatra Barat 2516120.1371411RS Sitawa PadangRS MataAJalan Kartini №17, Padang Pasir, Kec. Padang Barat, Kota Padang, Sumatra Barat 2511221.1371464RS Universitas AndalasRSCJalan Universitas Andalas №1, Limau Manis, Kec. Pauh, Kota Padang, Sumatra Barat 2517622.1371032RS Yos SudarsoRSCJalan Situjuh I №1, Jati Baru, Kec. Padang Timur, Kota Padang, Sumatra Barat 2512923.1371450RSIA Ananda PadangRSIACJalan Bandar Purus №55, Padang Pasir, Kec. Padang Barat, Kota Padang, Sumatra Barat 2511224.1371452RSIA BKM PadangRSIACJalan H. Agus Salim №173, Simpang Haru, Kec. Padang Timur, Kota Padang, Sumatra Barat 2517125.1371451RSIA Cicik PadangRSIACJalan Dr. Sutomo №94, Kubu Marapalam, Kec. Padang Timur, Kota Padang, Sumatra Barat 2514326.1371400RSIA LenggogeniRSIACJalan Purus II №1, Purus, Kec. Padang Barat, Kota Padang, Sumatra Barat 2511527.1371449RSIA Mitra Medika PadangRSIACJalan By Pass №8, Pasar Ambacang, Kec. Kuranji, Kota Padang, Sumatra Barat 2517528.1371460RSIA Mutiara Bunda PadangRSIACJalan S. Parman №142, Ulak Karang Selatan, Kec. Padang Utara, Kota Padang, Sumatra Barat 2513629.1371465RSIA Restu IbuRSIACJalan Terandam №5, Sawahan, Kec. Padang Timur, Kota Padang, Sumatra Barat 2513330.1371182RSIA Sari PadangRSIACJalan Dobi №66, Kampung Pondok, Kec. Padang Barat, Kota Padang, Sumatra Barat 2511631.1371455RSIA Siti HawaRSIACJalan Parak Gadang №35, Simpang Haru, Kec. Padang Timur, Kota Padang, Sumatra Barat 2517132.1371453RSIA Tiara AnggrekRSIABJalan Adinegoro №27, Batang Kabung Ganting, Kec. Koto Tangah, Kota Padang, Sumatra Barat 2558633.1371010RSUP Dr. M. DjamilRSUAJalan Perintis Kemerdekaan №14, Sawahan Timur, Kec. Padang Timur, Kota Padang, Sumatra Barat 25171

 Pariwisata 

kiri|jmpl|Slogan pariwisata Padang
jmpl|Museum Adityawarman di Padang
jmpl|Pulau Sikuai, salah satu resort pulau di parairan Kota Padang.
Kota Padang nan tanamo jo lagenda Sitti Nurbaya jo Malin Kundang kini sadang babenah ka arah pambangunan pariwisata. Kota ko punyo sabuah museum nan talatak di pusek kota nan banamo Museum Adityawarman, nan mampunyoi gaya arsitektur babantuak rumah adat Minangkabau (Rumah Gadang), mode Gajah Maharam. Di laman muko museum ado duo lumbuang padi nan disabuik Rangkiang. Museum ko makhususkan diri pado sijarah jo budayo urang Minangkabau, urang Mentawai jo urang Nieh. Museum ko mampunyoi 6.000 koleksi.

Di kawasan palabuahan Muaro banyak tasuo babarapo bangunan paninggalan sajak zaman Balando. Babarapo bangunan di kawasan tasabuik ditatapkan pamarintah satampek sabagai cagar budaya. Di antaronyo adolah Musajik Muhammadan batarikh 1843, nan marupokan masjid barono ijau mudo nan dibangun dek komunitas katurunan India. Cagar budayo lain, Klenteng Kwan Im nan banamo See Hin Kiong taun 1861 kudian direnovasi baliak taun 1905 dek sabalunnyo tabaka.bataviase.co.id Menjenguk Kota Tua Padang setelah Gempa . Diakses pada 10 November 2010. Dari sailiran Batang Arau, ado sabuah jambatan nan banamo Jambatan Sitti Nurbaya. Jambatan itu maubuangkan sabuah kawasan bukik nan dikana juo jo namo Gunuang Padang. Pado bukik ko ado Taman Sitti Nurbaya nan manjadi lokasi kuburan Sitti Nurbaya. Kawasan bukik ko juo daulunyo manjadi tampek mukim mulo-mulo masyarakaik etnis Nieh di Kota Padang.

Kudian di palabuahan Taluak Bayua ado babarapo kawasan wisata sarupo Pantai Aia Manih, tampek batu Malin Kundang tagak. Salain itu, taruih ka selatan dari pusek kota juo ado kawasan wisata Pantai Caroline, jo Pantai Bunguih, sarato sabuah resort wisata sakelas hotel babintang tigo nan talatak di Pulau Sikuai.http://www.newsikuai-island.com  New Sikuai Island Resort . Sadangkan ka arah Kecamatan Koto Tangah, ado kawasan wisata Pantai Pasia Jambak, sarato kawasan wisata alam Lubuak Minturun, nan populer dalam tradisi balimau dan rami disinggahi dek masyarakaik utamonyo saari sabalun masuak bulan Ramadan.

Kota ko juo tanamo jo masakannya. Salain manjadi salero sabagian gadang masyarakaik Indonesia, masakan ko juo populer sampai ka mancanegara. Makanan nan populer di antaronyo sarupo Gulai, Randang, Ayam Pop, Taruang Balado, Gulai Itiak Lado Ijau, Nasi Kapau, Sate Padang jo Karupuak Sanjai. Restoran Padang ado banyak di saluruah kota gadang di Indonesia. Walau baitu, nan dinamokan sabagai "masakan Padang" sabananyo takana sabagai masakan etnis Minangkabau sacaro umum.

Dalam mandorong pariwisata di Kota Padang, pamarintah kota maadoan Festival Randang untuak partamo kalinyo pado taun 2011, sasudah sabalunnyo Randang dinobatkan dek CNN International sabagai hidangan paringkek partamo dalam daftar World’s 50 Most Delicious Foods (50 Hidangan Talamak Dunia).World’s 50 Most Delicious Foods by CNN GO. Diakses pada 8 Januari 2012. Festival nan dipusekkan di RTH Imam Bonjol tasabuik diikuti dek kelurahan sa-Kota Padang dan bajayo mamasak 5,2 ton dagiang, sainggo tacataik dalam Museum Rekor Indonesia sabagai palombaan mamasak jo dagiang sarato paserta tabanyak.Memasak 5,2 Ton Rendang Pecahkan Rekor MURI . Metrotvnews.com. Diakses pada 8 Januari 2012. Pado taun nan samo pamarintah kota juo mulai manyelenggarakan Festival Sitti Nurbaya, pagelaran taunan nan maangkek adat jo tradisi Minangkabau.Festival Siti Nurbaya Diharapkan Tingkatkan Kunjungan Wisawatan. Antara Sumbar. Diakes pada 11 Juli 2013.

 Tampek-tampek pantiang 

 Monumen 
Barikuik ko monumen-monumen nan ado di Kota Padang:

 Monumen Bahari Sungai Pisang
 Monumen Pertempuran Partamo
 Monumen Tugu Padang Area
 Monumen Tugu Peristiwa Sungai Barameh
 Monumen Tugu Pajuangan Kemerdekaan Rakyaik Pauah
 Monumen Tugu Pajuangan Rakyaik Kuranji
 Monumen Tugu Pamudo Syarif
 Monumen Tugu Panyarangan Pasa Banda Buek
 Monumen Tugu Panaiakan Bandera Merah Putiah
 Tugu Adabiah
 Tugu Bagindo Aziz Chan
 Tugu Bateh Linggajati
 Tugu Bandera Ulang Taun Patamo Kemerdekaan
 Tugu Jong Sumatranen Bond
 Tugu Permindo (Perguruan Menengah Indonesia)

 Kota kamba 

  Hildesheim, Jerman
  Vũng Tàu, Vietnam
  Beit Lahia, Palestina
  Perth, Australia
  Dubai, Uni Emirat Arab

 Rujuakan 

 Catatan 

 Bacoan lanjuik 


 Pautan lua 

 Situs web rasmi Padang 
 Serak Gulo, Tradisi Muslim India di Kampung Keling Okezone, 27 Mei 2009
 Membaur Hingga Tak Fasih Bahasa Mandarin Radio Nederland, 20 Maret 2008
 Lomba Perahu Naga Internasional di Padang


Padang
Padang